**Kritériá pre prijatie uchádzačov o denné štúdium**

**V školskom roku 2020/2021**

**upravené**

**na základe rozhodnutia ministra školstva**

**zo dňa 29. apríla 2020 o termínoch a organizácii prijímacích skúšok na stredné školy**

|  |
| --- |
| **I. VŠEOBECNÉ USTANOVENIA** |

V zmysle § 62 a nasl. zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, po prerokovaní v pedagogickej rade stanovujem kritériá pre prijatie uchádzačov o štúdium nasledovne:

**pre školský rok 2020/2021 prijme SPŠE, Hálova 16, Bratislava**

* absolventov 9. ročníka základnej školy

**do prvého ročníka denného štúdia:**

|  |  |  |
| --- | --- | --- |
| ŠTUDIJNÝ ODBOR | Oblasť prípravy\* | Počet žiakov |
| **2561 M** **INFORMAČNÉ A SIEŤOVÉ TECHNOLÓGIE** | * vývoj IKT riešení
 | **120** |
| **2675 M ELEKTROTECHNIKA** | * počítačové systémy
* multimediálna technika
 | **30** |

\* oblasť prípravy si žiak volí na konci 2. ročníka štúdia.

|  |
| --- |
| **II. PRIJÍMACIE KONANIE** |

1. Do zoznamu uchádzačov o prijatie na štúdium zaradíme žiaka, ktorého prihláška bude zaevidovaná v SPŠE, Hálova 16, Bratislava najneskôr **do 21. mája 2020.**
2. **Riaditeľka SPŠE Hálova do 29. mája 2020 rozhodne o prijatí alebo neprijatí žiaka na základe výsledkov prijímacieho konania.**
3. **Riaditeľka SPŠE Hálova do 29. mája 2020 zverejní zoznam prijatých/neprijatých žiakov na** [www.spsehalova.sk](http://www.spsehalova.sk) a na výveske školy podľa výsledkov prijímacieho konania.
4. **Riaditeľka SPŠE Hálova do 1. júna 2020 odošle uchádzačovi rozhodnutie o prijatí** cez informačný systém základnej školy (napr. EduPage), odoslaním naskenovaného tlačiva prostredníctvom e-mailu alebo poštou.
5. Riaditeľka SPŠE Hálova do 5. júna 2020 zverejní počet obsadených miest a počet voľných miest na [www.spsehalova.sk](http://www.spsehalova.sk).
6. Riaditeľka SPŠE Hálova do 15. júna 2020 oznámi možnosť vydať rozhodnutie o prijatí nasledujúcim uchádzačom zo zoznamu uchádzačov, podľa výsledkov prijímacieho konania, ktorí podali odvolanie, ak už uchádzač nie je prijatý na inú strednú školu.
7. Riaditeľka SPŠE Hálova najneskôr do 15. júna 2020 zverejní 100 % naplnenosť tried na [www.spsehalova.sk](http://www.spsehalova.sk).
8. Riaditeľka SPŠE Hálova do 15. júna 2020 poskytne Okresnému úradu Bratislava a Bratislavskému samosprávnemu kraju požadované údaje o žiakoch, ktorí nastupujú na štúdium v SPŠE Hálova.

|  |
| --- |
| **III. KRITÉRIÁ PRIJATIA** |

**Vstupné údaje: vyplnená prihláška na vzdelávanie na strednú školu, prípadne vysvedčenie žiaka, diplomy alebo výsledkové listiny preukazujúce poradie žiaka, prípadne jeho výkon.**

1. **ZOHĽADNENIE ŠTUDIJNÝCH VÝSLEDKOV** Za prospech na základnej škole budú pridelené preferenčné body podľa známok z koncoročnej klasifikácie z 8. ročníka a z polročnej klasifikácie z 9. ročníka okrem známky 5 - nedostatočný nasledovne:
2. **Dva povinné predmety**
* **slovenský jazyk a literatúra**
* **matematika**

Do celkového súčtu budú pridelené body za každú známku samostatne podľa nasledujúceho vzťahu:

$$počet bodov= 5.\left(4-x\right).\left(4-x\right) , kde x je známka$$

1. **Dva profilové predmety**
* **anglický jazyk**
* **fyzika**

Do celkového súčtu budú pridelené body za každú známku samostatne podľa nasledujúceho vzťahu:

$počet bodov= 3.\left(4-x\right).\left(4-x\right), kde x je známka$.

1. **Doplnkové predmety** SPŠE Hálova nestanovuje.
2. **ZOHĽADNENIE CELKOVÉHO PROSPECHU**

Ak žiak dosiahol v 8., 7. a 6. ročníku stupeň 1 - výborný zo všetkých predmetov, do celkového hodnotenia sa započíta 5 bodov za každý školský rok.

1. **ĎALŠIE KRITÉRIÁ**

Do celkového súčtu budú pridelené body za každé kritérium samostatne:

1. **Predmetová olympiáda** $\left〈0;100\right〉$ bodov

Predmetová olympiáda sa započítava do celkového hodnotenia, ak sa žiak umiestnil na 1. mieste až 5. mieste v okresnom alebo krajskom kole v 8. ročníku alebo 9. ročníku v olympiáde zo SJL, cudzieho jazyka (ANJ, NEJ, RUJ, SJA, FRJ), DEJ, MAT, FYZ, CHE, BIO, GEG alebo technickej olympiáde a Pytagoriáde.

1. **Športová súťaž alebo športová výkonnosť** - nezapočítava sa.
2. **Umelecký výkon** - nezapočítava sa.
3. **Celonárodné a medzinárodné umiestnenia** sa započítavajú do celkového hodnotenia v rozsahu $\left〈0;100\right〉$ bodov, ak sa žiak v 8. a/alebo 9. ročníku umiestnil na 1. mieste až 5. mieste v olympiáde alebo inej súťaži.
4. **Vlastné kritérium** SPŠE Hálova nestanovuje.

|  |
| --- |
| **IV. VYHODNOTENIE VÝSLEDKOV PRIJÍMACIEHO KONANIA** |

1. **Na základe výsledkov prijímacieho konania budú prijatí uchádzači, ktorí po zoradení od najvyššieho počtu bodov k najnižšiemu počtu bodov dosiahnu umiestnenie do počtu rovnajúcemu sa počtu voľných miest.**
2. Uchádzači, ktorí po zoradení od najvyššieho počtu bodov k najnižšiemu počtu bodov nedosiahnu umiestnenie do počtu rovnajúcemu sa počtu voľných miest v príslušnom študijnom odbore, nebudú prijatí pre nedostatok miesta.
3. Pri rovnosti počtu bodov rozhodujú o poradí uchádzačov pomocné kritériá v poradí:
4. podľa § 67 ods. 3 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov bude prednostne prijatý uchádzač, ktorý má podľa rozhodnutia posudkovej komisie sociálneho zabezpečenia zmenenú pracovnú schopnosť,
5. získal väčší počet bodov za bod č. 3 Ďalšie kritériá,
6. dosiahol väčší počet bodov z predmetu fyzika.

|  |
| --- |
| **V. záverečné ustanovenia** |

1. Tieto kritériá sú platné od **6. mája 2020** pre prijímanie žiakov do I. ročníka štúdia v školskom roku 2020/2021.
2. V prípade neprijatého uchádzača má možnosť jeho zákonný zástupca podať odvolanie do 5 dní odo dňa jeho doručenia riaditeľke SPŠE, Hálova 16, 851 01 Bratislava 5.
3. **Kontaktnou osobou pre prijímacie konanie je Mgr. Alena Brychtová, zástupkyňa riaditeľky (02/63 82 34 02).**

V Bratislave 6. mája 2020

Ing. Iveta Šafránková, v. r.

 riaditeľka